 25 ሚያዝያ 2019 ምንጪ ስእሊ, Facebook NISS ሓይልታት ጸጥታ ሱዳን ተምሃሮ ብኣልማማ ብምእሳርን ገደብ ዘይብሉ ሓይሊ ብምጥቃምን ነቲ ዝካየድ ዝነበረ ህዝባዊ ምልዕዓል ሱዳን ከናሽውዎ ከም ዝፈተኑ ቢቢሲ ሓዲሽ መርትዖታት ረኺቡ ኣብ ርእሲ እዚ እቶም ሓይልታት ጸጥታ ነቶም ተምሃሮ ኣብ መደበር ተሌቨዠንን ኣብ መሕበራዊ መራኸቢታትን ኣቕሪቦም ብሓይሊ ንዘይገበርዎ ክኣምኑ ከም ዝገበርዎምን ይፍለጥ እንተኾነ ግን እቶም ሓይልታት ጸጥታ ዝኣለምዎ ውዲት ተመሊሱ ይወቕዖም ኣሎ እዞም ተምሃሮ ኣብዚ እዋን ዛንትኦም የካፍሉ ኣለው ረሳሕ ሰብ ባርያ ካብቶም እሱራት ዝነበሩ ሓደ ጆን እዩ ንሱን ብጾቱን ከም ዘዘንተውዎ እቶም ናይ ጸጥታ ኣባላት ናይ ዘርኢ ጸርፊ ከም ዘዝነቡሎምን ብኣባትርን ቡኛን ገይሮም ከም ዝቐጥቀዎም ይሕብሩ ናይ ቢቢሲ መጽናዕቲ ንዝተፈላለዩ ወገናት ድሕሪ ምዝራብ ዝረኸቦ ጭቡጥ ሓበሬታ ከም ዘርእዮ እዞም ካብ ዳርፉር ዝኾኑ ጆንን ብጾቱን ንሓያሎ ሰዓታት ብኣባላት ጸጥታ ተቐጥቂጦም ኢዮም ኣልበሽር ናብ ጽኑዕ ቤት ማእሰርቲ ተወሲዱ ሱዳን ምስ ኤርትራ ዘለዋ ዝምድና ክመሓየሽ ትጽዕር እቲ ህዝባዊ ተቓውሞ ዓቢዩ እቲ ተቓውሞ ኣብ ከባቢ 19 ታሕሳስ ዝጀመረ ኮይኑ መዓልታዊ ህዝባዊ ተቓውሞ ይግበር ነይሩ ኣብቲ እዋን መንግስቲ ኣብ ልዕሊቶም ኣንጻር መንግስቲ ተቓውምኦም ዘስምዑ ዝነበሩ ሰባት ጠገለ ዘይብሉ ሓይሊ ብምጥቃሙ ብዙሓት ሰባት ተጎዲኦም ተሓለቕቲ ሰብኣዊ መሰላት ከም ዝሕብርዎ ኣብታ ሃገር ሰልፊ ተቓውሞ ካብ ዝጅምር ኣትሒዙ ልዕሊ 60 ከም ዝሞቱን ብኣሽሓት ዝቑጸሩ ሰልፈኛታት ከም ዝቖሰሉን ይሕብሩ እንተኾነ ግን እቲ ናይ መንግስቲ ሓያል ግብረ-መልሲ ነቲ ንዝተጀመረ ናዕቢ ጠጠው ከብሎ ኣይከኣለን ብዕለት 11 ምያዝያ ፕረዚደንት ዑመር ኣልበሽር ብሓያል ተቓውሞ ህዝቢ ወተሃደራት እታ ሃገር ድሕሪ 30 ዓመታት ካብቲ ሒዝዎ ዝነበረ ስልጣን ኣለልዮምዎ ምንጪ ስእሊ, AFPGetty Images ብሓይሊ ምእማን እቲ ህዝባዊ ተቓውሞ ክዓቢ ምስ ጀመረ ሃገራዊ ድሕነት እታ ሃገር ነቲ ህዝባዊ ናዕቢ ምስቶም ኣብ ዳርፉር ዝርከቡ ዕጡቓት ሓይልታት ንምትእስሳር ሓደሽቲ ፕሮፖጋንዳታት ክምህዝ ጀሚሩ ዳርፉር ኣብ ምዕራብ ሱዳን ዝርከብ ኮይኑ ካብ 2003 ጀሚሩ ብውግእ ዝተሓመሰ ዞባ እዩ ዕለት 29 ታሕሳስ 2018 መንግስቲ እቶም ሰልፈኛታት ዝሕብኡሉን ኣንጻር መንግስቲ ሽበራ ንምክያድን ዝጥቀሙለን ንኣሽቱ ክፍልታት ከምዝረኸበ ተገሊጹ ኣብ መደበር ተሌቪዠን እታ ሃገርውን ሓይልታት ጸጥታ ሱዳን ነቶም ዝተብሃሉ ጥርጡራት ክኣስር እንከለዉ ተራእዮም ብመንግስቲ ዝውነና ማሕበራዊ መራኸቢታት ድማ ነቲ ቨድዮ ዘርጊሐንኦ እብቲ ቪድዮ ክልተ ዝደኸሙን ብፍርሒ ዝተዋሕጡን ጸለምቲ ሰብኡት ናይቲ ብዓደል ዋሂድ ኣልኑር ዝምራሕ ኣብ ዳርፉር ዝመደበሩ ምንቕስቓስ ሓርነት ሱዳን ኣባላት ከም ዝኮኑ ክእመኑ እንከለው የርኢ እቶም ተምሃሮ ኣብታ ዝተዘርገሓት ቪድዮ ግጭት ከለዓዕሉ ከም ዝፈተኑን ብረት ሒዞም ኣብ ሰልፊ ከም ዝወጹን ኣዊጆም ጆንን ካልኦት ምንጭታት ከም ዝሓበርዎ እቶም ሰለስተ ኣሰብኡት ዝሃብዎ ምስክርነት ድሕሪ ሓያል መውቃዕቲ ዝተዛረብዎ ከምዝኾነን ኮነ ኢልካ ዝተገብረን እዩ ይብሉ እንታይ እዩ ኣጋጢሙ? 